สวัสดีค่ะ อยากทราบว่า เรากินยาคุมแบบ28 เม็ดมาตลอด3ปีแล้ว แล้วเดือนนี้เรากินยาคุมช้าไป4 วัน หลังจากประจำเดือนหมด แล้วเริ่มกิน เม็ดแรกวันที่5 หลังจากประจำเดือนหมด แล้วมีเพศสัมพันธุ์ภายในวันที่กิน ยาคุมเม็ดแรกเลยโดยไม่ได้ใช้วิธีอื่นร่วมด้วย จะมีโอกาสท้องไหมคะ
สวัสดีค่ะ การทานยาคุมกำเนิดชนิด 28 เม็ดนั้น จะต้องทานให้ครบ 28 เม็ด แล้วเริ่มทานแผงให่ต่อทันที โดยไม่ต้องสนใจว่าประจำเดือนจะเริ่มมาในวันใดและหมดในวันใดค่ะดังนั้น หากทานยาคุมกำเนิดครบ 28 เม็ดแล้ว แต่ไม่ได้ทานแผงต่อไปทันที โดยเว้นไป 4 วัน ฤทธิ์ในการป้องกันการตั้งครรภ์ก็จะหมดลงไปแล้วค่ะ ดังนั้น เมื่อเริ่มกินยาคุมแผงใหม่ ก็ต้องทานต่อเนื่องไปอย่างน้อย 7 วันก่อน เพื่อรอให้ยาได้เริ่มออกฤทธิ์ใหม่ก่อนค่ะ หากเกิดมีเพศสัมพันธ์ก่อนครบ 7 วัน ก็ควรทานยาคุมฉุกเฉินป้องกันไว้ค่ะ